Mathania

Mathania er en slekt av dagaktive sommerfugler i gruppen hvitvinger.  De lever i Sør-Amerika.

 Utseende 
Middelsstore (vingespenn ca. 50 millimeter), bredvingede, bleke sommerfugler. Forkanten av forvingen kan ha en guloransje flekk. Både for- og bakvingene er ofte litt tilspisset.

 Levevis 
Artene finnes på tørr buskmark, men også i skog, gjerne på moderate høyder over havet. Larvene lever på snylteplanter i mistelteinfamilien (Loranthaceae).

 Utbredelse 
Slekten er utbredt langs Andesfjellene fra Ecuador i nord til Chile og Argentina i sør.

 Systematisk inndeling 
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

 sommerfugler (Lepidoptera) 
 gruppe / overfamilie dagsommerfugler (Papilionoidea)
 familie hvitvinger (Pieridae) 
 delgruppe Pierinae
 delgruppe / stamme Pierini 
 slekt Mathania   Oberthür, 1890
 Mathania agasicles – (Hewitson, 1874)
 Mathania aureomaculata – (Dognin, 1888)
 Mathania carrizoi – Giacomelli, 1914
 Mathania leucothea – (Molina, 1782)
 Mathania sp. – ubeskrevet art fra Peru

 Kilder 
 Mathania på Tree of life

 Eksterne lenker 

 Mathania – www.nic.funet.fi/ – Lepidoptera database
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av Mathania sp.
 Bilder av Mathania aureomaculata

Kategori:Hvitvinger
Kategori:Dyr formelt beskrevet i 1890
Kategori:Dyr formelt beskrevet av Charles Oberthür